Visu pirma, reikia paminėti, kad krovimas galimas 3 lygių. Lėtas krovimas, kuris atliekamas iš buitinės rozetės ir elektromobilio komplekte esančiu įkrovimo įrenginiu, kurio galia dažniausia būna 2.3 kW.
Vidutinio greičio įkrovimas (dar vadinamas greitu), kuris atliekamas naudojant sumontuotas įkrovimo stoteles. Jų galia dažniausia būna nuo 7.4 kW iki 22 kW.
Itin greito įkrovimo stotelės, didelės galios ikrovimo stotelės dažniausia miesto infrastuktūros dalis, kurių galia būna 50 KW DC.
Kiek užtruks įkrauti jūsų elektromobilio bateriją priklausys nuo kelių faktorių:
Kokios talpos jūsų elektromobilio baterija
Kokios galios įkrovimą jūsų elektromobilis gali priimti
Kokios galios jūsų įkrovimo stotelė
Pvz. Jūs vairuojate 2019 m. VW Golf, kurio baterijos talpa 35.8 KWh (naudojama 32 kWh). Šio modelio didžiausia palaikoma įkrovimo galia yra  7.2 kW. Jūsų įkrovimo stotelė sumontuota prie jūsų namo ir yra vidutinio greičio, palaiko 22 kW įkrovimo galią. Skaičiuojame, jei elektromobilis atvažiavo tuščia baterija (kraunama nuo 0 iki 32 kWh), įkrovimo stotelė leidžia įkrauti 22 kWh per valandą, bet elektromobilis ją riboja iki 7.2 kWh, per valandą bus įkrauta 7.2 kWh. Viso šį automobilį pilnai įkrauti užtruks – 32 kWh / 7.2 kWh  = ~ 4.4 val.